Valterio Šiukingo tarptautinės teisės institutas

Valterio Šiukingo tarptautinės teisės institutas ( - teisės mokslinių tyrimų institutas Šiaurės Vokietijoje, Kylio universiteto Teisės fakulteto padalinys. Įsteigtas 1914 m. Seniausias universitetinis tarptautinės teisės institutas Vokietijoje. 1995 metais pavadintas instituto vadovo (direktoriaus) Walther Schücking, nuo 1930 m. iki 1935 metų pirmojo vokiečių teisėjo NTT, vardu.

Reikšmė 

Walther Schücking institutas kartu su Makso Planko užsienio viešosios ir tarpautinės teisės institutu (vok. Max-Planck-Institut für ausländisches öffentliches Recht und Völkerrecht) Heidelberge - vieni garsiausių tarptautinės teisės mokslo tyrimų įstaigų. Profesoriai - Andreas Zimmermann, Thomas Giegerich, Alexander Proelß ir Jost Delbrück (nuo 2001 m. emeritas). Bibliotekoje - per 110 000 tomų, 180 dalykinių žurnalų (gaunamų reguliariai). Nuo 1948 metų biblioteka veikia kaip JT depozitinė biblioteka (United Nations Depository Library), kurioje renkami JT dokumentai ir publikacijos.

Leidiniai, veikla 

Instituto leidiniai - German Yearbook of International Law (iki 1977 m. - Jahrbuch für Internationales Recht), leidyklos Duncker & Humblot raštų serija Veröffentlichungen des Walther-Schücking-Instituts für Internationales Recht an der Universität Kiel (VIIR). Institutas tarpautinės jūrų teisės srityje yra Kylio išskirtinių tyrimų klasterio (Exzellenzcluster) „Ateities vandenynas“ („Ozean der Zukunft“) dalis. Instituto parengtos Kylio universiteto Teisės f. studentų komandos nuo 1989 iki 1996 metų laimėdavo teismo proceso inscenizacijos (Moot Court) Philip C. Jessup International Law Moot Court Competition konkurso nacionalinėje atrankoje ir atstovaudavo Vokietijai tarptautiniame lygmenyje.

Nuorodos 

 Oficialus Valterio Šiukingo tarptautinės teisės instituto tinklalapis (vokiečių k.)

Teisės mokslinių tyrimų institutai
Teisės mokslai Vokietijoje
Vokietijos teisinės organizacijos
Tarptautinės teisės mokslas
Kylis
Vokietijos mokslo institutai
Šlėzvigo-Holšteino teisinė sistema